**LA MOTXILLA D’EN VÍCTOR**

En Víctor estava molt il·lusionat i nerviós, l’endemà anava d’excursió amb els seus companys de classe a una granja. Hi anaven en autobús i s’ho passarien molt bé.

Però tenia un problema. La seva mare li havia dit que, com ja era gran, s’havia de preparar ell sol la motxilla. Hi havia un munt de coses per posar-hi, l’esmorzar, la carmanyola del dinar, l’aigua, el suc per l’esmorzar, un jersei per si refrescava (anaven a prop de la muntanya) la gorra, una joguina petita l’estoig per dibuixar i no sé quantes coses més que ell volia emportar-se.

Però, ja ho hem dit, tenia un problema, la motxilla estava quasi plena i encara li quedaven un munt de coses per posar-hi. No sabia si se’n sortiria

-“Pare, em pots ajudar?, en aquesta motxilla no hi cap res”, va dir. El seu pare va deixar el diari que estava llegint i va anar a veure què li passava. –“Veus?, ja està plena i encara tinc tot això per posar-hi”. El seu pare el va mirar, va mirar les coses que encara eren a fora de la motxilla i va dir: -“Però, com ho has posat, ordenat?”. –“ Ah, s’ha de posar ordenat? Això no sabia, ho he posat a bulto”

-“A veure, abans que res, buida-la i ho tornarem a posar tot”, va dir el pare. I així ho van fer. El pare li va fer entendre que si ho posava ben ordenat i no deixava espais buits, li cabrien més coses. I el va ajudar, el jersei ben plegat, la carmanyola baix, amb l’aigua, que seria per dinar, a sobre la joguina, després l’esmorzar, amb el suc. L’estoig i la gorra, juntament amb els mocadors i les tovalloletes podien anar a les butxaques dels costats. La resta, si no hi cabia, no calia que s’ho endugués, perquè segurament no ho necessitaria, i feia pesar més la motxilla. –“Pensa que l’hauràs de portar al coll caminant una bona estona”, li va dir el pare.

-“Gràcies, pare, ets un geni, de veritat, un geni. És com si haguessis fet màgia”

-”Més que màgia, és una qüestió d’ordre”, a veure si ho has après bé per a un altre cop”, va dir el pare